
Številka: 	02400-3/2024/6
Datum: 	14. 3. 2024 



Na podlagi šestega odstavka 21. člena Zakona o Vladi Republike Slovenije (Uradni list RS, 
št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na 95. redni seji dne 14. 3. 2024 pod 
točko 2Č sprejela naslednji


S K L E P :


1. Vlada Republike Slovenije se je seznanila z Informacijo o delu Medresorske delovne skupine za spremljanje načrtovanja in gradnje infrastrukturnega projekta 3. razvojne osi.

2. Vlada Republike Slovenije poziva družbo DARS d. d., da zagotovi izvedbo projekta 
3. razvojne osi skladno s časovnico, ki je bila javno predstavljena v maju 2023, in o poteku gradnje redno mesečno poroča Ministrstvu za infrastrukturo.

3. V primeru ugotovljenih odstopanj v postopku umeščanja v prostor, ki bi lahko vplivala na časovnico projekta, DARS d. d. nemudoma skliče koordinacijo s pristojnim nosilcem urejanja prostora, projektantom in inženirjem ter o tem obvesti Ministrstvo za infrastrukturo in Ministrstvo za naravne vire in prostor.






Barbara Kolenko Helbl
generalna sekretarka



Prejmejo:
· Ministrstvo za infrastrukturo
· Ministrstvo za naravne vire in prostor
· Ministrstvo za okolje, podnebje in energijo
· Ministrstvo za finance
· Ministrstvo za gospodarstvo, turizem in šport
· Služba Vlade Republike Slovenije za zakonodajo
· Urad Vlade Republike Slovenije za komuniciranje
· Družba za avtoceste v Republiki Sloveniji d. d.

